妾薄命呈文山道人
作者：汪元量
朝代：宋

paragraphs: 妾初未嫁時，晨夕深閨中。
年當十五餘，顔色如花紅。
千里遠結婚，出門山重重。
與君盛容飾，一笑開芙蓉。
君不顧妾色，劍氣干長虹。
耿耿丈夫□，□□天下雄。
結髪未逾載，倏然各西東。
妾獨□□□，□養姑與翁。
姑翁去年春，長夢隨飄風。
思君□□□，音信安可通。
諒無雙飛翼，焉得長相從。
自服嫁時衣，荆釵淡爲容。
誓以守貞潔，與君生死同。
君當立高節，殺身以爲忠。
豈無春秋筆，爲君紀其功。